**รายงานการวิเคราะห์ผลการประเมินคุณธรรมและความโปร่งใส**

**ในการดำเนินการของหน่วยงานภาครัฐ**

**ประจำปีงบประมาณ พ.ศ. 2563**

**นายบุญชู ยืนยงชาติ**

**นิติกร ชำนาญการ**

**ผู้จัดทำ**

**องค์การบริหารส่วนตำบลเมืองยาง**

**อำเภอชำนิ จังหวัดบุรีรัมย์**

**คำนำ**

ตามที่ สำนักงาน ป.ป.ช. ได้ดำเนินโครงการส่งเสริมท้องถิ่นปลอดทุจริต ประจำปี พ.ศ.2560วัตถุประสงค์เพื่อส่งเสริมให้ผู้บริหารองค์กรปกครองส่วนท้องถิ่นแสดงเจตจำนงทางการเมืองในการต่อต้านการทุจริตด้วยการจัดทำแผนปฏิบัติการป้องกันการทุจริตขององค์กรปกครองส่วนท้องถิ่น เพื่อให้สอดคล้องกับการดำเนินการตามยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560 – 2564) และเพื่อให้เป็นไปตามมติคณะรัฐมนตรีเมื่อวันที่ ๑๑ ตุลาคม ๒๕๕๙ ที่กำหนดให้หน่วยงานภาครัฐแปลงแนวทางและมาตรการตามยุทธศาสตร์ชาติฯ ไปสู่การปฏิบัติ โดยกำหนดไว้ในแผนปฏิบัติราชการ ๔ ปี และ แผนปฏิบัติราชการประจำปี องค์การบริหารส่วนตำบลเมืองยาง จึงจัดทำแผนปฏิบัติการป้องกันการทุจริต 4 ปี (พ.ศ.2561 –2564) ขององค์การบริหารส่วนตำบลเมืองยาง เพื่อกำหนดแนวทางการขับเคลื่อนด้านการ ป้องกันและปราบปรามการทุจริตผ่านโครงการ/กิจกรรม/มาตรการต่าง ๆ ที่เป็นรูปธรรมอย่างชัดเจน อันจะนำไปสู่การปฏิบัติอย่างมีประสิทธิภาพ บรรลุวัตถุประสงค์และเป้าหมายของการป้องกันและปราบปรามการ ทุจริตอย่างแท้จริง นั้น

เมื่อผลการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ พ.ศ. 2563 ประกาศแล้ว องค์การบริหารส่วนตำบลเมืองยาง ในฐานะหน่วยงานผู้รับการประเมิน จึงควรมีการนำผลการประเมินมาพิจารณาถึงสิ่งที่ควรได้รับการปรับปรุง และพัฒนาไปในแนวทางที่ดีขึ้น สอดรับกับการประเมินต่อไป

นายบุญชู ยืนยงชาติ

ตำแหน่ง นิติกร ชำนาญการ

ผู้จัดทำ

**สารบัญ**

|  |  |
| --- | --- |
|  | **หน้า** |
| คำนำ |  |
| รายงานการวิเคราะห์ผลการประเมินคุณธรรมและความโปร่งใสในการดำเนินการของหน่วยงานภาครัฐ | 1 |
| ความเป็นมาของการประเมิน | 1 |
| ผลการประเมินคุณธรรมคุณธรรมและความโปร่งใสในการดำเนินการของหน่วยงานภาครัฐ ประจำปีงบประมาณ พ.ศ. 2563 | 1 |
| การนำผลการประเมินไปดำเนินการปรับปรุง และพัฒนา ในปีงบประมาณ พ.ศ. 2564 | 3 |
| 1. ด้าน IIT | 3 |
| 2. ด้าน EIT | 4 |
| 3. ด้าน OIT | 5 |
| ภาคผนวก |  |

**รายงานการวิเคราะห์ผลการประเมินคุณธรรมและความโปร่งใส**

**ในการดำเนินการของหน่วยงานภาครัฐ**

**ความเป็นมาของการประเมิน**

กระทรวงมหาดไทยโดยกรมส่งเสริมการปกครองท้องถิ่นได้บันทึกข้อตกลงความร่วมมือกับสำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ในการพัฒนาระบบประเมินคุณธรรมและความโปร่งใสในการดำเนินงาน (Integrity and Transparency Assessment) ขององค์กรปกครองส่วนท้องถิ่น โดยทางสำนักงานคณะกรรมการป้องกันและปราบปรามการทุจริตแห่งชาติ เสนอการบูรณาการเครื่องมือการประเมินคุณธรรมการดำเนินงาน (Integrity Assessment) หน่วยงานภาครัฐและดัชนีวัดความโปร่งใสของหน่วยงานภาครัฐของสำนักงาน ป.ป.ช. เข้าด้วยกันเพื่อให้การประเมินคุณธรรมและความโปร่งใสของสำนักงาน ป.ป.ช. มีประสิทธิภาพมากยิ่งขึ้น และเป็นการสร้างเครื่องมือการประเมินที่ผนวกหลักการประเมินเชิงภาพลักษณ์ (Perception Base) และหลักฐานเชิงประจักษ์ (Evidence – Base) เข้าด้วยกัน โดยมุ่งหวังให้เกิดการบริหารงานที่โปร่งใสและเป็นธรรมในองค์กรปกครองส่วนท้องถิ่น ให้มีภาพลักษณ์ที่ดีขึ้นในอนาคต อันจะนำไปสู่การสร้างความร่วมมือและการสร้างเครือข่ายในการต่อต้านการทุจริตอย่างเป็นระบบ และส่งผลดีต่อการดำเนินงานขององค์กรปกครองส่วนท้องถิ่นให้เป็นไปตามหลักคุณธรรมและความโปร่งใสนำมาซึ่งประโยชน์สุขต่อประชาชนและประเทศชาติต่อไป

**ผลการประเมินคุณธรรมคุณธรรมและความโปร่งใสในการดำเนินการของหน่วยงานภาครัฐ**

**ประจำปีงบประมาณ พ.ศ. 2563**

**"ผลการประเมินระดับคุณธรรมและความโปร่งใส (ITA) ขององค์การบริหารส่วนตำบลเมืองยาง มีคะแนนรวม 75.38 อยู่ในระดับ B มีรายละเอียดดังนี้**

1. ด้าน IIT พบว่า ผลคะแนนของตัวชี้วัดด้าน การใช้ทรัพย์สินของราชการ มีค่าต่ำสุด เท่ากับ 64.11 ซึ่งหน่วยงานต้องจัดทำข้อตกลงหรือประกาศให้บุคลากรทราบถึงนโยบายการไม่นำทรัพย์สินของหน่วยงานไปใช้เป็นประโยชน์ส่วนตัว มีการจัดทำประกาศข้อปฏิบัติในการขอยืมทรัพย์สินของทางราชการไปใช้ในการปฏิบัติงาน ให้บุคคลภายในและภายนอกหน่วยงานทราบให้ชัดเจน

2. ด้าน EIT พบว่า ผลคะแนนของตัวชี้วัดด้าน การปรับปรุงระบบการทำงาน มีค่าต่ำสุด เท่ากับ 69.24 ซึ่งหน่วยงานต้องมีมาตรการลดขั้นตอนในการให้บริการ เช่น การให้บริการ ณ จุดเดียว (one stop service) การให้บริการโดยใช้ระบบ IT จะต้องมีช่องทางให้ประชาชนมีส่วนร่วมในการเสนอแนะการปฏิบัติงานของเจ้าหน้าที่

3. ด้าน OITพบว่า ผลคะแนนของตัวชี้วัดด้าน การป้องกันการทุจริต มีค่าต่ำสุด เท่ากับ 25 ซึ่งในด้านการป้องกันการทุจริต ผู้บริหารควรแสดงเจตจำนงหรือคำมั่นสัญญาว่า จะปฏิบัติงานด้วยความซื่อสัตย์สุจริต โปร่งใส และเป็นไปตามหลักธรรมมาภิบาล มีการจัดทำแผนปฏิบัติการป้องกันแก้ไขการทุจริตประจำปีให้ชัดเจน และเผยแพร่ต่อสาธารณะ พร้อมทั้ง ให้กลุ่มองค์กรชุมชน มีส่วนร่วมในการป้องกันการทุจริต เช่น เป็นกรรมการจัดซื้อจัดจ้าง"

**การนำผลการประเมินไปดำเนินการปรับปรุง และพัฒนา ในปีงบประมาณ พ.ศ. 2563**

**1. ด้าน IIT** พบว่า ผลคะแนนของตัวชี้วัดด้าน การใช้ทรัพย์สินของราชการ มีค่าต่ำสุด เท่ากับ 64.11 ซึ่งหน่วยงานต้องจัดทำข้อตกลงหรือประกาศให้บุคลากร

ทราบถึงนโยบายการไม่นำทรัพย์สินของหน่วยงานไปใช้เป็นประโยชน์ส่วนตัว มีการจัดทำประกาศข้อปฏิบัติในการขอยืมทรัพย์สินของทางราชการไปใช้ในการปฏิบัติงาน ให้บุคคลภายในและภายนอกหน่วยงานทราบให้ชัดเจน

**ตารางการผลการประเมินแบบวัดการรับรู้ของผู้มีส่วนได้ส่วนเสียภายใน (IIT) ประจำปีงบประมาณ พ.ศ. 2563 เพื่อปรับปรุงและพัฒนาใน ปีงบประมาณ พ.ศ. 2564**

|  |  |  |  |  |  |
| --- | --- | --- | --- | --- | --- |
| **ประเด็นที่เป็นข้อบกพร่อง/จุดอ่อน**  **จากการประเมิน** | **แนวทางการนำผลการวิเคราะห์ไปสู่การปฏิบัติ** | **มาตรการ** | **ผู้รับผิดชอบ** | **การกำกับติดตาม**  **รายงานความก้าวหน้าและสรุปผล**  **ณ สิ้นปีงบประมาณ** | |
| **ดำเนินการแล้ว** | **ยังไม่ดำเนินการ** |
| 1.จัดทำข้อตกลงหรือประกาศให้บุคลากรทราบถึงนโยบายการไม่นำทรัพย์สินของหน่วยงานไปใช้เป็นประโยชน์ส่วนตัว  2.จัดทำประกาศข้อปฏิบัติในการขอยืมทรัพย์สินของทางราชการไปใช้ในการปฏิบัติงาน | 1. จัดทำคู่มือการใช้ทรัพย์สินของทางราชการ  2. แจ้งเวียนให้บุคลากรภายในรับทราบ  3. ส่งหนังสือถึงผู้นำชุมชนให้ประชาสัมพันธ์ให้รับทราบโดยทั่วกัน  4. เผยแพร่ผ่านคู่มือการใช้ทรัพย์สินของทางราชการ ผ่านเว็บไซต์  5. เผยแพร่ผ่านคู่มือการใช้ทรัพย์สินของทางราชการ ผ่านเฟชบุ๊ก  6. ติดบอร์ดประชาสัมพันธ์ หน้าสำนักงาน | 1.มาตรการป้องกันความขัดแย้งทางผลประโยชน์หรือผลประโยชน์ทับซ้อน และการให้หรือรับสินบน  2.มาตรการป้องกันละเว้นการปฏิบัติหน้าที่ตามคู่มือประชาชน | 1.สำนักปลัด  2.กองคลัง | √ |  |

**ตารางการผลการประเมิน**ผลการประเมินแบบวัดการรับรู้ของผู้มีส่วนได้ส่วนเสียภายนอก (EIT) **ประจำปีงบประมาณ พ.ศ. 2563 เพื่อปรับปรุงและพัฒนาใน**

**ปีงบประมาณ พ.ศ. 2564**

**2. ด้าน EIT** พบว่า ผลคะแนนของตัวชี้วัดด้าน การปรับปรุงระบบการทำงาน มีค่าต่ำสุด เท่ากับ 69.24 ซึ่งหน่วยงานต้องมีมาตรการลดขั้นตอนในการให้บริการ เช่น การให้บริการ ณ จุดเดียว (one stop service) การให้บริการโดยใช้ระบบ IT จะต้องมีช่องทางให้ประชาชนมีส่วนร่วมในการเสนอแนะการปฏิบัติงานของเจ้าหน้าที่

|  |  |  |  |  |  |
| --- | --- | --- | --- | --- | --- |
| **ประเด็นที่เป็นข้อบกพร่อง/จุดอ่อน**  **จากการประเมิน** | **แนวทางการนำผลการวิเคราะห์ไปสู่การปฏิบัติ** | **มาตรการ** | **ผู้รับผิดชอบ** | **การกำกับติดตาม**  **รายงานความก้าวหน้าและสรุปผล**  **ณ สิ้นปีงบประมาณ** | |
| **ดำเนินการแล้ว** | **ยังไม่ดำเนินการ** |
| 1. หน่วยงานต้องจัดทำการเผยแพร่ข้อมูลในหลากหลายช่องทาง เช่น Website, Instagram, Facebook ไลน์ ฯลฯ  2. ควรมีช่องทางในการแจ้งเบาะแสการทุจริต เช่น สายด่วน หรือช่องทางอื่น ๆ ตามความเหมาะสม | ในความเป็นจริง อบต. มี เว็บไซต์, เฟชบุ๊ก, ไลน์ เพื่อเป็นช่องทางการเผยแพร่ข้อมูลมานานแล้ว แต่ประชาชน อาจเข้าไม่ถึง และไม่ทราบชื่อ เว็บไซต์, เฟชบุ๊ก, ไลน์ ขององค์การบริหารส่วนตำบล  ทั้งนี้ ในปี งบประมาณ พ.ศ. 2563 อบต.จะดำเนินการ ปรับปรุง และเผยแพร่ข้อมูลผ่านช่องทางต่าง ๆ ให้ประชาชนได้รับทราบ โดย  1. ส่งหนังสือถึงผู้นำชุมชน ให้เผยแพร่ชื่อเว็บไซต์, เฟชบุ๊ก, ไลน์ และเชิญชวนประชาชนให้เข้าชม เว็บไซต์, เข้าร่วมเป็นสมาชิกของกลุ่มเฟชบุ๊ก, ไลน์ ขององค์การบริหารส่วนตำบล  2. ปรับปรุงเว็บไซต์ ให้เป็นปัจจุบัน  3. จะนำข้อมูลด้านต่าง ๆ เผยแพร่ผ่าน เว็บไซต์, เฟชบุ๊ก, ไลน์ ให้ครอบคลุมในทุก ๆ ข้อมูลข่าวสาร ที่เกิดประโยชน์ต่อประชาชนอย่างสูงสุดต่อไป | 1.มาตรการในการจัดการเรื่องร้องเรียนการทุจริต  2.มาตรการเผยแพร่ข้อมูลต่อสาธารณะ  3.มาตรการเปิดช่องทางไลน์ | 1.สำนักปลัด  2.กองคลัง  3.กองช่าง  4.กองการศึกษาฯ  5.กองสวัสดิการสังคม | √ |  |

**ตารางการผลการประเมิน**แบบตรวจการเปิดเผยข้อมูลสาธารณะ (OIT) **ประจำปีงบประมาณ พ.ศ. 2563**  **เพื่อปรับปรุงและพัฒนาใน ปีงบประมาณ พ.ศ. 2564**

**3. ด้าน OIT** พบว่า ผลคะแนนของตัวชี้วัดด้าน การป้องกันการทุจริต มีค่าต่ำสุด เท่ากับ 25 ซึ่งในด้านการป้องกันการทุจริต ผู้บริหารควรแสดงเจตจำนงหรือคำมั่นสัญญาว่า จะปฏิบัติงานด้วยความซื่อสัตย์สุจริต โปร่งใส และเป็นไปตามหลักธรรมมาภิบาล มีการจัดทำแผนปฏิบัติการป้องกันแก้ไขการทุจริตประจำปีให้ชัดเจน และเผยแพร่ต่อสาธารณะ พร้อมทั้ง ให้กลุ่มองค์กรชุมชน มีส่วนร่วมในการป้องกันการทุจริต เช่น เป็นกรรมการจัดซื้อจัดจ้าง"

|  |  |  |  |  |  |
| --- | --- | --- | --- | --- | --- |
| **ประเด็นที่เป็นข้อบกพร่อง/จุดอ่อน**  **จากการประเมิน** | **แนวทางการนำผลการวิเคราะห์ไปสู่การปฏิบัติ** | **มาตรการ** | **ผู้รับผิดชอบ** | **การกำกับติดตาม**  **รายงานความก้าวหน้าและสรุปผล**  **ณ สิ้นปีงบประมาณ** | |
| **ดำเนินการแล้ว** | **ยังไม่ดำเนินการ** |
| 1.ผู้บริหารควรแสดงเจตจำนงหรือคำมั่นสัญญาว่า จะปฏิบัติงานด้วยความซื่อสัตย์สุจริต โปร่งใส และเป็นไปตามหลักธรรมมาภิบาล | 1.องค์การบริหารส่วนตำบล ได้มีการแสดงเจตจำนง หรือคำมั่นสัญญาว่า จะปฏิบัติงานด้วยความซื่อสัตย์สุจริต โปร่งใส และเป็นไปตาม  หลักธรรมาภิบาลตั้งแต่ สำนักงาน ป.ป.ช. ได้ กำหนดให้ดำเนินการแล้ว และมีการเผยแพร่โดยออกเป็นประกาศ ติดบอร์ดประชาสัมพันธ์หน้าสำนักงาน, จัดทำหนังสือแจ้งผู้นำชุมชน, และเผยแพร่ผ่านเว็บไซต์ของอบต. ตั้งแต่ปีงบประมาณ 2561 และปี งบประมาณ พ.ศ. 2562 นายกองค์การบริหารส่วนตำบลเมืองยาง เสียชีวิตฯ ได้มีการแต่งตั้งผู้ปฏิบัติหน้าที่แทน พร้อมทั้งมีการประกาศเจตจำนง หรือคำมั่นสัญญาว่า จะปฏิบัติงานด้วยความซื่อสัตย์สุจริต โปร่งใส และเป็นไปตามหลักธรรมาภิบาลและ  ได้เผยแพร่แล้วเช่นกัน | 1.มาตรการในการส่งเสริมความโปร่งใสในการจัดซื้อจัดจ้าง  2.มาตรการให้ผู้มีส่วนได้ส่วนเสียมีส่วนร่วมในการดำเนินการ | 1.สำนักปลัด  2.กองคลัง  3.กองช่าง  4.กองการศึกษาฯ  5.กองสวัสดิการสังคม | √ |  |

|  |  |  |  |  |  |
| --- | --- | --- | --- | --- | --- |
| **ประเด็นที่เป็นข้อบกพร่อง/จุดอ่อน**  **จากการประเมิน (ต่อ)** | **แนวทางการนำผลการวิเคราะห์ไปสู่การปฏิบัติ** | **มาตรการ** | **ผู้รับผิดชอบ** | **การกำกับติดตาม**  **รายงานความก้าวหน้าและสรุปผล**  **ณ สิ้นปีงบประมาณ** | |
| **ดำเนินการแล้ว** | **ยังไม่ดำเนินการ** |
| 2.จัดทำแผนปฏิบัติการป้องกันแก้ไขการทุจริตประจำปีให้ชัดเจนเผยแพร่ต่อสาธารณะ | 2. อบต.เมืองยาง ได้มอบหมายให้ นางสาวไพรัตน์ คงสืบชาติ ตำแหน่ง รองปลัดองค์การบริหารส่วนตำบล รับผิดชอบเรื่องการประเมินคุณธรรมและความโปร่งใสในการดำเนินงาน (Integrity and Transparency Assessment) ขององค์กรปกครองส่วนท้องถิ่น ซึ่งผู้รับผิดชอบได้มีการบันทึกข้อความให้รับทราบผลการดำเนินการจัดทำแผนปฏิบัติการป้องกันการทุจริตประจำปี 4 ปี (พ.ศ. 2561-2564) ซึ่งผ่านการตรวจรับรองตั้งแต่ปี 2561  และในปี งบประมาณ พ.ศ. 2562 มีการปรับปรุง ในระบบ e-plannacc มาอย่างต่อเนื่อง ล่าสุด ปีงบประมาณ พ.ศ. 2563 ได้มีการปรับปรุงอีกครั้ง เพื่อรองรับการตรวจประเมิน และได้รายงานในระบบ e-plannacc ให้ชัดเจน เป็นที่เรียบร้อยแล้ว พร้อมทั้งเผยแพร่ผ่านเว็บไซต์ของอบต.เมืองยาง เรียบร้อยแล้ว |  | 1.สำนักปลัด  2.กองคลัง  3.กองช่าง  4.กองการศึกษาฯ  5.กองสวัสดิการสังคม | √ |  |

|  |  |  |  |  |  |
| --- | --- | --- | --- | --- | --- |
| **ประเด็นที่เป็นข้อบกพร่อง/จุดอ่อน**  **จากการประเมิน (ต่อ)** | **แนวทางการนำผลการวิเคราะห์ไปสู่การปฏิบัติ** | **มาตรการ** | **ผู้รับผิดชอบ** | **การกำกับติดตาม**  **รายงานความก้าวหน้าและสรุปผล**  **ณ สิ้นปีงบประมาณ** | |
| **ดำเนินการแล้ว** | **ยังไม่ดำเนินการ** |
| 3.กลุ่มองค์กรชุมชน  มีส่วนร่วมในการป้องกันการทุจริต เช่น เป็นกรรมการจัดซื้อจัดจ้าง" | 3. สำหรับในเรื่องของการให้ประชาชนเข้ามามี  ส่วนร่วมในการป้องกันการทุจริต เช่น เป็นกรรมการจัดซื้อจัดจ้าง" นั้น อบต. ได้ดำเนินการมาโดยตลอด ในเรื่อง  3.1 กองคลัง ได้แต่งตั้งประชาชนเป็นคณะกรรมการตรวจรับพัสดุ  3.2 กองสวัสดิการสังคม ในการออกแจกเบี้ย  ผู้มีความพิการ, ผู้สูงอายุ ทาง ได้ให้กำนัน ผู้ใหญ่บ้าน และผู้ช่วยผู้ใหญ่บ้านร่วมเป็นสักขีพยานการรับเบี้ยทุกครั้ง แต่ในปีงบประมาณ พ.ศ. 2563 กรมบัญชีกลาง ได้กำหนดให้มีการโอนเงินเข้าบัญชี และเลือกที่จะรับแบบเดิมได้ แต่ส่วนใหญ่เลือกที่จะให้โอนเข้าบัญชี ดังนั้น มีจำนวนส่วนน้อยที่ยังเลือกจะรับเป็นเงินสด อบต. จึงให้มารับได้ที่ อบต. แทนการออกพื้นที่แบบเดิม ๆ  3.2 กองการศึกษา ในส่วนของศูนย์พัฒนาเด็กเล็ก ในสังกัด อบต. ได้มีการแต่งตั้งบุคคลภายนอกร่วมเป็นคณะกรรมการศูนย์พัฒนาเด็กเล็ก ทั้ง 3 ศูนย์ |  |  | √ |  |

|  |  |  |  |  |  |
| --- | --- | --- | --- | --- | --- |
| **ประเด็นที่เป็นข้อบกพร่อง/จุดอ่อน**  **จากการประเมิน (ต่อ)** | **แนวทางการนำผลการวิเคราะห์ไปสู่การปฏิบัติ** | **มาตรการ** | **ผู้รับผิดชอบ** | **การกำกับติดตาม**  **รายงานความก้าวหน้าและสรุปผล**  **ณ สิ้นปีงบประมาณ** | |
| **ดำเนินการแล้ว** | **ยังไม่ดำเนินการ** |
| 3.กลุ่มองค์กรชุมชน  มีส่วนร่วมในการป้องกันการทุจริต เช่น เป็นกรรมการจัดซื้อจัดจ้าง" | 3.3 สำนักปลัด มีการแต่งตั้งบุคคลภายนอกร่วมเป็นคณะกรรมการ ต่างๆ เช่น  3.3.1 คณะกรรมการบริหารจัดการมูลฝอยขยะชุมชนจังหวัดสะอาดระดับชุมชน  3.3.2 คณะกรรมการควบคุมโรคระดับตำบลในการจัดทำงบประมาณ  3.4 สำนักปลัด ก่อนดำเนินการจัดทำข้อบัญญัติ เรื่องงบประมาณรายจ่าย ประจำปีงบประมาณ แต่ละปี จะเปิดโอกาสให้ประชาชนเข้าร่วมประชุมเพื่อจัดประชาคม เสนอโครงการต่าง ๆ  จากข้อมูลข้างต้น จะพบว่า อบต เปิดโอกาสให้ประชาชน เข้ามามีส่วนร่วมอย่างต่อเนื่อง ครอบคลุมทุก ๆ งานของ อบต. เพียงแต่ไม่มีการเผยแพร่ให้รับทราบโดยทั่วถึง  ดังนั้น ในปีงบประมาณ พ.ศ. 2564 อบต. จะดำเนินการเผยแพร่ข้อมูลการมีส่วนร่วมของประชาชนผ่านช่องทางต่าง ๆ ให้ได้รับทราบต่อไป |  |  | √ |  |

|  |  |  |  |  |  |
| --- | --- | --- | --- | --- | --- |
| **ประเด็นที่เป็นข้อบกพร่อง/จุดอ่อน**  **จากการประเมิน (ต่อ)** | **แนวทางการนำผลการวิเคราะห์ไปสู่การปฏิบัติ** | **มาตรการ** | **ผู้รับผิดชอบ** | **การกำกับติดตาม**  **รายงานความก้าวหน้าและสรุปผล**  **ณ สิ้นปีงบประมาณ** | |
| **ดำเนินการแล้ว** | **ยังไม่ดำเนินการ** |
| 3.กลุ่มองค์กรชุมชน  มีส่วนร่วมในการป้องกันการทุจริต เช่น เป็นกรรมการจัดซื้อจัดจ้าง" | กำหนดมาตรการส่งเสริมความโปร่งใสและป้องกันการทุจริตในหน่วยงาน เพื่อให้บุคลากร ภายในองค์การบริหารตำบลเมืองยาง ใช้เป็นแนวทางในการปฏิบัติงานให้เป็นไปด้วยความโปร่งใส ตรวจสอบได้ โดยยึดหลักธรรมาภิบาล  1.มาตรการเผยแพร่ข้อมูลต่อสาธารณะ  2.มาตรการให้ผู้มีส่วนได้ส่วนเสียมีส่วนร่วมในการดำเนินงาน  3.มาตรการส่งเสริมความโปร่งใสในการจัดซื้อจัดจ้าง  4.มาตรการและแนวทางปฏิบัติเกี่ยวกับการจัดการข้อร้องเรียนการทุจริต  5.มาตรการป้องกันการรับสินบน  6.มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม  7.มาตรการตรวจสอบการใช้ดุลยพินิจ  ดังนั้น ในปีงบประมาณ พ.ศ. 2564 อบต.จะดำเนินการเผยแพร่ข้อมูลการมีส่วนร่วมของประชาชนผ่านช่องทางต่าง ๆ ให้ได้รับทราบต่อไป | จัดทำประกาศกำหนดมาตรการส่งเสริมความโปร่งใสและป้องกันการทุจริตในหน่วยงาน | สำนักปลัด  กองช่าง  กองคลัง  กองการศึกษาฯ  กองสวัสดิการฯ | √ |  |